CELEX: 32018R1530
Language: fi
Date: 2018-10-10 00:00:00
Title: Komission täytäntöönpanoasetus (EU) 2018/1530, annettu 10 päivänä lokakuuta 2018, tiettyjen tavaroiden luokittelusta yhdistettyyn nimikkeistöön

15.10.2018   
               
               
                  FI
               
               
                  Euroopan unionin virallinen lehti
               
               
                  L 257/4
               
            
         KOMISSION TÄYTÄNTÖÖNPANOASETUS (EU) 2018/1530,
         annettu 10 päivänä lokakuuta 2018,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä lokakuuta 2018.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Suorakaiteen muotoinen muovista valmistettu tavara, jonka mitat ovat noin 18 × 5 × 2 mm. Tavara on varustettu muovisella narulla, jolla se kiinnitetään matkapuhelimeen, ja kumitiivisteellä.
                        Tavara on suunniteltu peittämään ja suojaamaan tietyn matkapuhelinmallin USB-liitäntöjä.
                        Tavara suojaa matkapuhelinta vedeltä ja pölyltä.
                     
                     
                        3926 90 97 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3926 , 3926 90  ja 3926 90 97  nimiketekstien mukaisesti.
                        Tavara ei ole XVI jakson 2 huomautuksessa tarkoitettu matkapuhelimen osa, sillä matkapuhelimen mekaaninen tai sähköinen toiminta ei ole riippuvainen tavarasta (ks. unionin tuomioistuimen tuomio, 15.5.2014, Data I/O, C-297/13, ECLI:EU:C:2014:331, 35 kohta, ja unionin tuomioistuimen tuomio, 20.11.2014, Rohm Semiconductor, C-666/13, ECLI:EU:C:2014:2388, 46 kohta).
                        Tavaralla ainoastaan suojataan matkapuhelinta. Luokittelu nimikkeeseen 8517  osana, joka soveltuu ainoastaan tai pääasiallisesti käytettäväksi soluverkoissa käytettävissä puhelimissa, ei siis tule kyseeseen.
                        Tavara luokitellaan sen perusaineosan mukaan, joka antaa tavaralle sen olennaisen luonteen. Muovi antaa tavaralle sen olennaisen luonteen, koska sen osuus tavarasta on suurin ja koska se vaikuttaa ratkaisevasti tavaran käyttötarkoitukseen.
                        Tavara on sen vuoksi luokiteltava CN-koodiin 3926 90 97  muuksi muovista valmistetuksi tavaraksi.